stanford-oval/wikipedia huggingface dataset:
ภาวะเลือดเป็นกรดจากหลอดไตฝอย

ภาวะเลือดเป็นกรดจากหลอดไตฝอย (อังกฤษ: renal tubular acidosis, RTA) เป็นโรคที่ทำให้มีการสะสมของกรดในร่างกาย ซึ่งเป็นผลจากการที่ไตไม่สามารถทำให้ปัสสาวะมีความเป็นกรดได้ตามปกติ ในการทำหน้าที่ตามปกติของไตนั้นเลือดจะถูกกรองที่ไต เลือดที่กรองแล้วนี้จะผ่านหลอดไตฝอยของหน่วยไต และจะมีการแลกเปลี่ยนเกลือ กรด และสารละลายอื่นๆ ก่อนที่จะกลายเป็นปัสสาวะและผ่านจากไตไปยังกระเพาะปัสสาวะ ภาวะเลือดเป็นกรดเมตะบอลิกที่เกิดจาก RTA อาจเกิดจากการที่ไตไม่สามารถดึงเอาไบคาร์บอเนตไอออนกลับได้เพียงพอ (สารนี้มีฤทธิ์เป็นด่าง) จากการกรองที่หลอดไตฝอยส่วนต้น หรือเกิดจากการที่ไตไม่สามารถขับไฮโดรเจนไอออน (ซึ่งเป็นกรด) ได้เพียงพอ จากหลอดไตฝอยส่วนปลาย ทั้งนี้แม้ผู้ป่วยโรคไตเรื้อรังมักพบภาวะเลือดเป็นกรดร่วมด้วยบ่อยครั้ง แต่คำว่า RTA นี้มักสงวนไว้กับผู้ป่วยที่มีภาวะไตทำงานผิดปกติเฉพาะเรื่องการทำปัสสาวะให้เป็นกรด ในขณะที่การทำงานด้านอื่นๆ ของไตยังค่อนข้างปกติ
RTA มีหลายชนิด แต่ละชนิดมีกลุ่มของอาการและสาเหตุที่แตกต่างกันไป
ภาวะสิ่งหลุดอุดหลอดเลือด

| Embolism |
| --- | --- |

Micrograph of embolic material in the artery of a kidney. The kidney was surgically removed because of cancer. H&E stain.
สาขาวิชา: Vascular surgery
ภาวะสิ่งหลุดอุดหลอดเลือด (อังกฤษ: embolism) คือภาวะที่มีสิ่งหลุดอุดหลอดเลือด (อังกฤษ: embolus) ไปอุดตันอยู่ภายในหลอดเลือด สิ่งหลุดนี้อาจเป็นลิ่มเลือด (thrombus) ชิ้นไขมัน (fat embolism) ฟองอากาศ (gas embolism) หรือวัตถุแปลกปลอมอื่นๆ ก็ได้ ภาวะนี้จะทำให้การไหลของเลือดถูกขัดขวาง ทำให้มีการไหลของเลือดลดลงหรือไม่มีการไหลของเลือดผ่านจุดที่อุดตันได้ จุดที่อุดตันอาจเกิดอยู่ที่บริเวณจุดกำเนิดของสิ่งหลุดหรือเกิดในตำแหน่งห่างออกไปก็ได้ ถ้าสิ่งหลุดนี้คือลิ่มเลือด จะเรียกว่า ภาวะลิ่มเลือดหลุดอุดหลอดเลือด (thromboembolism)
ภาวะสิ่งหลุดอุดหลอดเลือดหากเกิดขึ้นเองมักทำให้เกิดผลเสียต่อร่างกาย อาจพบร่วมกับโรคอื่นหรือการบาดเจ็บอื่น แต่บางครั้งแพทย์ก็ใช้วัตถุอุดหลอดเลือดเพื่อเป็นส่วนหนึ่งของการรักษา เช่น เพื่อห้ามเลือด หรือเพื่อทำลายมะเร็ง (อุดไม่ให้เลือดไปเลี้ยงก้อนมะเร็ง) เป็นต้น การรักษาด้วยวิธีอุดหลอดเลือดเช่นนี้เรียกว่าการอุดก้นหลอดเลือด หรือเอ็มโบไลเซชั่นเพื่อการรักษา (therapeutic embolization)
แหล่งข้อมูลอื่น

| --- | --- |
การจำแนกโรค: DICD-10: I74, I82, O88, T79.0-T79.1 ICD-9-CM: 444.9 MeSH: D004617 DiseasesDB: 18165 SNOMED CT: 414086009
MR of Fat Embolism Brain Injury from Fat Embolism
ภาวะเลือดมีแบคทีเรีย

| เลือดมีแบคทีเรีย (Bacteremia)> บัญชีจำแนกและลิงก์ไปภายนอก |
| --- | --- |
ICD-10: A49.9 (NOS)
ICD-9: 790.7
MeSH: D016470
ภาวะเลือดมีแบคทีเรีย (อังกฤษ: Bacteremia) เป็นภาวะที่พบแบคทีเรียในเลือด โดยปกติเลือดเป็นสิ่งแวดล้อมที่ปลอดเชื้อ ดังนั้นการพบแบคทีเรียในเลือดนั้น จึงเป็นเรื่องที่ผิดปกติเสมอ
เชื้อแบคทีเรียอาจเข้าสู่กระแสเลือดได้จากการติดเชื้อรุนแรง (เช่น ปอดอักเสบ เยื่อหุ้มสมองอักเสบ) จากการผ่าตัด (โดยเฉพาะที่ต้องกระทำกับเยื่อเมือก เช่น การผ่าตัดทางเดินอาหาร) จากการใส่สายสวนหรือการใส่สิ่งแปลกปลอมคาไว้ในหลอดเลือด (รวมถึงการใช้ยาเสพติดชนิดฉีดเข้าหลอดเลือดด้วย)
ภาวะเลือดมีแบคทีเรียอาจทำให้เกิดภาวะแทรกซ้อนตามมาได้หลายอย่าง เช่น ปฏิกิริยาตอบสนองของร่างกายต่อการมีแบคทีเรียในเลือดอาจทำให้เกิดภาวะพิษเหตุติดเชื้อ หรือลุกลามเป็นภาวะช็อกเหตุพิษติดเชื้อ ซึ่งมีอัตราการตายสูง เชื้อแบคทีเรียในเลือดอาจแพร่กระจายไปยังส่วนต่างๆ ของร่างกาย ทำให้เกิดการติดเชื้อในส่วนอื่นๆ ได้ เช่น เยื่อบุหัวใจอักเสบ หรือกระดูกและไขกระดูกอักเสบ ซึ่งมักเกิดตามมาจากการมีแบคทีเรียในเลือด ในกรณีที่มีความเสี่ยงเช่นนี้ อาจมีการให้การรักษาด้วยยาปฏิชีวนะ หรือการป้องกันด้วยการให้ยาปฏิชีวนะเพื่อป้องกันได้
ภาวะเลือดเป็นกรดเมแทบอลิก

| ภาวะเลือดเป็นกรดเหตุเมแทบอลิก (Metabolic acidosis) |
| --- | --- |
Davenport diagram
บัญชีจำแนกและลิงก์ไปภายนอก
ICD-10: E87.2
ICD-9: 276.2
DiseasesDB: 92
MedlinePlus: 000335
eMedicine: emerg/312 med/1458 ped/15
ภาวะเลือดเป็นกรดเหตุเมแทบอลิก (อังกฤษ: metabolic acidosis) คือภาวะซึ่งร่างกายสร้างสารซึ่งเป็นกรดมากเกินไป หรือไตขับกรดออกจากร่างกายได้น้อยเกินไป หากปล่อยเอาไว้ acidosis จะทำให้เกิด acidemia (pH ในเลือด น้อยกว่า 7.35) มีผลทำให้ระบบต่างๆ ในร่างกายทำงานผิดปกติไปได้
ภาวะสเต็มเซลล์ใหม่ต้านร่างกายผู้ป่วย

| Graft-versus-host disease> บัญชีจำแนกและลิงก์ไปภายนอก |
| --- | --- |
ICD-10: T86.0
ICD-9: 279.50
DiseasesDB: 5388
MedlinePlus: 001309
eMedicine: med/926 ped/893 derm/478
MeSH: D006086
ภาวะสเต็มเซลล์ใหม่ต้านร่างกายผู้ป่วย หรือ โรคกราฟท์ต่อกรกับโฮสต์ (อังกฤษ: Graft-versus-host disease,GVHD) เป็นภาวะแทรกซ้อนที่พบได้บ่อยของการปลูกถ่ายอวัยวะ ส่วนใหญ่พบกับการปลูกถ่ายเซลล์ต้นกำเนิดหรือไขกระดูก แต่ก็พบได้กับการปลูกถ่ายเนื้อเยื่ออื่นๆ เช่นกัน  เกิดจากการที่เม็ดเลือดขาวชนิดทีเซลล์ในเนื้อเยื่อที่ปลูกถ่าย ทำปฏิกิริยากับเนื้อเยื่อในร่างกายของผู้รับการปลูกถ่ายโดยมองว่าเป็น "สิ่งแปลกปลอม" นอกจากนี้ยังอาจเกิดกับการถ่ายเลือดได้อีกด้วย
แหล่งข้อมูลอื่น

| --- | --- |
การจำแนกโรค: DICD-10: T86.0 ICD-9-CM: 279.50 MeSH: D006086 DiseasesDB: 5388
ทรัพยากรภายนอก: MedlinePlus: 001309 eMedicine: med/926 ped/893 derm/478
ภาวะมีกรดไอโซวาลิริกในเลือด

| ภาวะมีกรดไอโซวาลิริกในเลือด (Isovaleric acidemia) |
| --- | --- |
กรดไอโซวาลิริก
บัญชีจำแนกและลิงก์ไปภายนอก
ICD-10: E71.1
ICD-9: 270.3
OMIM: 243500
DiseasesDB: 29840
ภาวะมีกรดไอโซวาลิริกในเลือด (อังกฤษ: isovaleric acidemia) หรือ ภาวะพร่องเอนไซม์ไอโซวาลิริก เอซิด โคเอ ดีไฮโดรจีเนส (อังกฤษ: isovaleric acid CoA dehydrogenase deficiency) เป็นโรคทางพันธุกรรมที่พบน้อยโรคหนึ่งทำให้เกิดความผิดปกติในเมแทบอลิซึม ถ่ายทอดทางพันธุกรรมแบบลักษณะด้อย โรคนี้จะทำให้มีการติดขัดในเมแทบอลิซึมของ branched-chain amino acid leucine ถือเป็น organic acidemia อย่างหนึ่ง
ดูเพิ่ม

โรคปัสสาวะน้ำเชื่อมเมเพิล
ภาวะมีกรดเมทิลมาโลนิกในเลือด
ภาวะมีกรดโพรพิโอนิกในเลือด
แหล่งข้อมูลอื่น

Organic Acidemia Association
ความรู้ทั่วไปว่าด้วยโรค ที่ NLM Genetics Home Reference
-187695062 ที่ GPnotebook
GeneReviews: The Organic Acidemias
ภาวะองคชาตแข็งค้าง

| ภาวะองคชาตแข็งค้าง  (Priapism)  |
| --- | --- |

Fresco in Pompeii depicting Priapus
การออกเสียง: /ˈpraɪəpɪzəm/ 
สาขาวิชา: Urology, emergency medicine
อาการ: Penis remains erect for hours
ภาวะแทรกซ้อน: Permanent scarring of the penis
ประเภท: Ischemic (low-flow), nonischemic (high-flow), recurrent ischemic (intermittent)
สาเหตุ: Sickle cell disease, antipsychotics, SSRIs, blood thinners, cocaine, cannabis, trauma
การรักษา: Ischemic: Removal of blood from the corpus cavernosum with a needle Non-ischemic: Cold packs and compression
ความชุก: 1 in 60,000 males per year
ภาวะองคชาตแข็งค้าง (อังกฤษ: priapism) เป็นภาวะทางการแพทย์ที่อันตรายอย่างหนึ่งซึ่งองคชาตหรือคลิตอริสได้แข็งตัวขึ้นมาและไม่คลายตัวกลับสู่ภาวะปกติโดยไม่มีสิ่งกระตุ้นทางกายภาพหรือจิตใจเป็นเวลา 4 ชั่วโมง ถือเป็นภาวะฉุกเฉินทางการแพทย์ซึ่งต้องได้รับการรักษาอย่างเหมาะสม
แหล่งข้อมูลอื่น

Beers MH, Berkow R (Eds.) (1999). The Merck Manual of Diagnosis and Therapy (17 ed.). Whitehouse Station: Merck Research Laboratories. ISBN 0-911910-10-7
Therapeutic Guidelines Limited (2001). Therapeutic Guidelines: Endocrinology (2 ed.). North Melbourne: Therapeutic Guidelines Limited. ISSN 1327-9505
Guidelines on management of priapism - American Urological Association website เก็บถาวร 2007-01-22 ที่ เวย์แบ็กแมชชีน
Priapism Primer: Priapism เก็บถาวร 2013-10-17 ที่ เวย์แบ็กแมชชีน
Macaluso JN: Priapism (letter). Urology. 25:335, 1985
| --- | --- |
การจำแนกโรค: DICD-10: N48.3 ICD-9-CM: 607.3 MeSH: D011317 DiseasesDB: 25148
ทรัพยากรภายนอก: eMedicine: med/1908
ภาวะเศรษฐกิจถดถอย

ในวิชาเศรษฐศาสตร์ ภาวะเศรษฐกิจถดถอย (อังกฤษ: recession) เป็นการหดตัวของวัฏจักรธุรกิจซึ่งส่งผลให้เกิดการชะลอโดยรวมของกิจกรรมทางเศรษฐกิจ ตัวชี้วัดเศรษฐกิจมหภาคอย่างผลิตภัณฑ์ในประเทศเบื้องต้น (GDP) รายจ่ายการลงทุน กําลังผลิตของภาคอุตสาหกรรม รายได้ครัวเรือน กำไรธุรกิจและเงินเฟ้อลดลง ส่วนการล้มละลายและอัตราการว่างงานเพิ่มขึ้น ในสหราชอาณาจักร นิยามว่าเป็นการเติบโตทางเศรษฐกิจเป็นลบสองไตรมาสติดต่อกัน
โดยทั่วไปภาวะเศรษฐกิจถดถอยเกิดเมื่อมีรายจ่ายลดลงอย่างกว้างขวาง (การเปลี่ยนแปลงอุปทานเป็นลบ) ซึ่งอาจเกิดจากหลายเหตุการณ์อย่างวิกฤตการเงิน การเปลี่ยนแปลงการค้าภายนอก และการเปลี่ยนแปลงอุปสงค์เป็นลบ หรือการแตกของภาวะเศรษฐกิจฟองสบู่ รัฐบาลปกติสนองต่อภาวะเศรษฐกิจถดถอยด้วยการใช้นโยบายเศรษฐกิจมหภาคแบบขยายตัว เช่น การเพิ่มอุปสงค์เงิน (นโยบายการเงิน) การเพิ่มรายจ่ายภาครัฐและการลดการเก็บภาษี (นโยบายการคลัง)
ภาวะน้ำเป็นพิษ

| ภาวะน้ำเป็นพิษ |
| --- | --- |

บัญชีจำแนกและลิงก์ไปภายนอก
ICD-10: E87.7
ICD-9: 276.69
ภาวะน้ำเป็นพิษ (อังกฤษ: water intoxication, water poisoning) หรือ ภาวะมีโซเดียมในเลือดน้อยเกินแบบเจือจาง (dilutional hyponatremia) เป็นภาวะอันตรายที่เกิดจากการดื่มน้ำมากเกินไป โดยทั่วไป น้ำเป็นสารที่มีความเป็นพิษน้อยมาก คือมีค่า LD50 มากกว่า 90 มิลลิลิตร/กิโลกรัม
ปัจจัยเสี่ยง

มวลกายต่ำในทารก
การดื่มน้ำปริมาณมากขณะออกกำลังกาย โดยเฉพาะในการวิ่งมาราธอน
การหักโหมและภาวะเครียดจากความร้อน
การแข่งขันดื่มน้ำ
ความผิดปกติทางจิตเวชศาสตร์
ความผิดพลาดของแพทย์
พยาธิสรีรวิทยา

เมื่อดื่มน้ำมากเกินไป จะทำให้เกิดความไม่สมดุลของสารอิเล็กโทรไลต์ต่าง ๆ เพื่อทำให้ทั้งภายในและภายนอกเซลล์มีความเข้มข้นเท่ากัน เซลล์จึงต้องขยายตัวขึ้น ซึ่งหากเกิดกับสมองจะทำให้ความดันในกะโหลกศีรษะเพิ่มสูงขึ้น ผลที่ตามมาจะทำให้ปวดหัว สับสน และง่วงซึม และอาจหายใจลำบาก กล้ามเนื้ออ่อนแรง กระตุกหรือเป็นตะคริว สัญญาณชีพที่ผิดปกติจะเริ่มเด่นชัด เช่น หัวใจและชีพจรเต้นช้าลง หากเซลล์สมองขยายตัวมากเกินไปจะทำให้หลอดเลือดถูกบีบ ทำให้สมองบวม และนำไปสู่การเสียชีวิตได้
การรักษาและวิธีการป้องกัน

รักษาได้โดยการให้สารอิเล็กโทรไลต์ทางหลอดเลือด
ติดตามตรวจวัดระดับอิเล็กโทรไลต์ในเลือดอย่างสม่ำเสมอ
วิธีการป้องกันคือ ควรดื่มน้ำเมื่อรู้สึกกระหายเท่านั้น เพราะร่างกายมีกลไกทางสรีรวิทยาที่รู้ว่าเมื่อไรร่างกายต้องการน้ำ สำหรับผู้ที่เล่นกีฬาหนัก ๆ ควรดื่มเครื่องดื่มเกลือแร่ในปริมาณพอสมควร และไม่ควรดื่มน้ำเปล่าในปริมาณมาก
แหล่งข้อมูลอื่น

สธ. เตือนดื่มน้ำมากเกินไม่ดี เสี่ยงสมองบวม เสียชีวิตได้
ภาวะเพศกำกวม

ตัวอย่างอวัยวะเพศกำกวมแบบหนึ่งของมนุษย์
ภาวะเพศกำกวม (อังกฤษ: intersexuality) เป็นภาวะของสิ่งที่มีชีวิตในสปีชีส์ gonochoristic ที่โครโมโซมเพศ, อวัยวะเพศ และ/หรือ ลักษณะเฉพาะทางเพศเมื่อเติบโตขึ้น  ไม่ได้ถูกกำหนดให้เป็นหญิงหรือชายอย่างชัดเจน
สิ่งมีชีวิตที่มีเพศกำกวมอาจมีลักษณะทางชีวภาพของทั้งเพศหญิงและเพศชาย
คนที่อยู่ในภาวะเพศกำกวม อาจเผชิญกับปัญหาการเป็นตราบาปและการแบ่งแยกตั้งแต่เกิดหรือเมื่อค้นพบว่ามีลักษณะภาวะเพศกำกวม มีการบันทึกไว้ในในบางประเทศเช่น แอฟริกาและเอเชียว่าอาจมีการฆ่าทารก การละทิ้งและถูกมองว่าเป็นตราบาปของครอบครัว ทั่วโลก ทารกและเด็กที่มีภาวะเพศกำกวม เช่นผู้ที่มีอวัยวะเพศภายนอกคลุมเครือ มันถูกเปลี่ยนแปลงทางการผ่าตัดหรือฮอร์โมนเพื่อสร้างลักษณะทางเพศที่เป็นที่ยอมรับทางสังคมมากขึ้น อย่างไรก็ตามนี่ถือเป็นข้อโต้แย้งโดยไม่มีหลักฐานแน่ชัดว่ามีผลลัพธ์ที่ดี การรักษาดังกล่าวอาจเกี่ยวข้องกับการทำหมัน ผู้ใหญ่รวมทั้งนักกีฬาหญิงแนวหน้าต่างได้รับการรักษาแบบนี้ด้วยเช่นกัน ประเด็นเหล่านี้ได้รับการพิจารณาว่าเป็นการละเมิดสิทธิมนุษยชนในต่างประเทศ และสถาบันสิทธิมนุษยชนแห่งชาติและสถาบันจริยธรรม
ในเดือนเมษายนปี 2015 มอลตาเป็นประเทศแรกที่ทำให้การแทรกแซงทางการแพทย์ที่ไม่ยินยอมเพื่อปรับเปลี่ยนกายวิภาคของเพศรวมทั้งคนที่มีภาวะเพศกำกวมผิดกฏหมาย
แหล่งข้อมูลอื่น

Androgen Insensitivity Syndrome Support Group (AISSG)
Organisation Intersex International เก็บถาวร 2010-01-07 ที่ เวย์แบ็กแมชชีน
Intersex Initiative
ภาวะความเป็นชายเป็นพิษ

ทฤษฎีการเรียนรู้ทางสังคมระบุว่า การสอนเด็กผู้ชายให้รู้จักเก็บอารมณ์อ่อนไหว เช่นในคำกล่าวว่า "big boys don't cry" (เด็กผู้ชายโต ๆ ไม่ร้องไห้หรอก) มีส่วนสำคัญในกระบวนการทางสังคมเกี่ยวกับเพศในโลกตะวันตก
แนวคิดเกี่ยวกับภาวะความเป็นชายเป็นพิษ (อังกฤษ: toxic masculinity) นั้นมีปรากฏใช้ในทางวิชาการและการพูดคุยในสื่อเกี่ยวกับความเป็นชายเพื่อสื่อถึงบรรทัดฐานทางวัฒนธรรมบางประการที่เกี่ยวข้องกับการส่งผลร้ายต่อสังคมและต่อผู้ชายเอง รูปเหมารวมดั้งเดิม (Traditional stereotypes) ของผู้ชายในฐานะผู้เป็นใหญ่ทางสังคม ควบคู่ไปกับลักษณะอื่น ๆ อย่าง ความรังเกียจสตรี และ ความรังเกียจคนรักร่วมเพศ สามารถถือได้ว่า "เป็นพิษ" (toxic) บางส่วนมาจากการสนับสนุนความรุนแรง เช่น การทำร้ายทางเพศ และ ความรุนแรงในครัวเรือน การเข้าสังคมของเด็กผู้ชายในสังคมชายเป็นใหญ่มักพบว่าทำให้ความรุนแรงเป็นเรื่องปกติ เช่นในกรณีของการกลั่นแกล้ง
ลักษณะความเป็นชายแบบดั้งเดิมอื่น ๆ เช่น ความทุ่มเทให้กับงาน, ความภูมิใจที่เก่งในกีฬาทุกแขนง และการเป็นเสาหลักครอบครัว ไม่ถือว่า "เป็นพิษ" แนวคิดความเป็นพิษนี้ดั้งเดิมเกี่ยวโยงกับการเคลื่อนไหวของผู้ชายกลุ่มตำนานและกวี เช่นเชเปิร์ด บลิสส์ (Shepherd Bliss) เพื่อให้แย้งกับลักษณะภาพเหมารวมของชายว่าต้องเป็นความเป็นชายที่ "จริง" (real) หรือ "ลุ่มลึก" (deep) อย่างไรก็ตามได้มีคำวิจารณ์ว่าแนวคิดนี้เป็นการสื่อโดยผิด ๆ ถึงปัญหาอันเกี่ยวโยงจากเพศนั้นเป็นสิ่งที่มีมาแต่กำเนิด
ศัพทมูลและการใช้คำ

คำว่า toxic masculinity มีพื้นเพมาจากการเคลื่อนไหวผู้ชายกลุ่มตำนานและกวี ในทศวรรษ 1980s และ 1990s ก่อนที่จะมีการใช้อย่างกว้างขวางในงานเขียน การพูดคุยเกี่ยวกับแนวคิดนี้ในสื่อเป็นที่นิยมขึ้นมาในทศวรรษ 2010s นั้นใช้สื่อถึงบรรทัดฐานทางสังคมต่อความเป็นชายเหมารวมแบบดั้งเดิม นักสังคมวิทยา ไมเคิล ฟลัด ระบุว่านี่รวมถึง "ความคาดหวังต่อเด็กผู้ชายว่าต้องกระตือรือร้น, โกรธเกรี้ยว, ทนทาน, กล้าหาญ และเป็นใหญ่"
ผลกระทบต่อสุขภาพ

สมาคมจิตแพทย์อเมริกันได้เตือนว่า "แนวคิดความเป็นชายเป็นพิษแบบดั้งเดิม" นั้นเกี่ยวข้องกับผลทางลบต่อสุขภาพจิต ผู้ชายที่ปฏิบัติตามบรรทัดฐานทางวัฒนธรรมของความเป็นชาย เช่น ความกล้าได้กล้าเสีย, ความรุนแรง, ความเป็นใหญ่, การทำงานหนัก, ต้องรู้จักควบคุมอารมณ์อ่อนไหว, ความปรารถนาที่จะต้องชนะ และการทำตามสถานะทางสังคม มีแนวโน้มสูงที่จะมีปัญทางจิตเวช เช่น ความซึมเศร้า, ความเครียด, ปัญหาเกี่ยวกับรูปร่างภายนอก, การใช้สารต่าง ๆ และความสามารถทางสังคมที่ลดต่ำลง
ดูเพิ่ม

มาคิสโม
เอกสิทธิ์จากความเป็นชาย
แนวคิดชายเป็นใหญ่
การเหยียดเพศ
แหล่งข้อมูลอื่น > แหล่งข้อมูลเชิงวิชาการ

Addis, Michael E.; Cohane, Geoffrey H. (June 2005). "Social scientific paradigms of masculinity and their implications for research and practice in men's mental health" (PDF). Journal of Clinical Psychology. 61 (6): 633–647. doi:10.1002/jclp.20099. PMID 15732091.
Banet-Weiser, Sarah; Miltner, Kate M. (December 2015). "#MasculinitySoFragile: culture, structure, and networked misogyny". Feminist Media Studies. 16 (1): 171–174. doi:10.1080/14680777.2016.1120490. S2CID 146362716.
Bliss, Shepherd (1995). "Mythopoetic Men's Movements".  ใน Kimmel, Michael S. (บ.ก.). The Politics of Manhood: Profeminist Men Respond to the Mythopoetic Men's Movement (And the Mythopoetic Leaders Answer). Philadelphia: Temple University Press. pp. 292–307. ISBN 978-1-56-639365-2. JSTOR j.ctt14bswd0.
Connell, R.W. (2005). Masculinities (2nd ed.). Berkeley, Calif.: University of California Press. ISBN 978-0-74-563426-5.
Karner, Tracy (January 1996). "Fathers, Sons, and Vietnam: Masculinity and Betrayal in the Life Narratives of Vietnam Veterans with Post Traumatic Stress Disorder". American Studies. 37 (1): 63–94. JSTOR 40642783.
แหล่งข้อมูลอื่น > งานเขียนในสื่อ

Campbell, Olivia (23 October 2017). "The Men Taking Classes to Unlearn Toxic Masculinity". The Cut.
Friedman, Jaclyn (13 March 2013). "Toxic Masculinity". The American Prospect.
Gilchrist, Tracy E. (11 December 2017). "What Is Toxic Masculinity?". The Advocate.
Hamblin, James (16 June 2016). "Toxic Masculinity and Murder". The Atlantic.
Hays, Charlotte (27 February 2018). "Jordan Peterson on the Nihilism that Contributes to the Creation of a School Shooter". Independent Women's Forum. คลังข้อมูลเก่าเก็บจากแหล่งเดิมเมื่อ 2020-01-07. สืบค้นเมื่อ 2020-11-09.
Holloway, Kali (12 June 2015). "Toxic masculinity is killing men: The roots of male trauma". Salon.
Kohn, Isabelle (15 November 2018). "Inside the Movement to Reprogram Masculinity". Broadly. Vice Media. Through classes and workshops, men across the United States are attempting to unlearn 'toxic masculinity'—for society and for themselves.
Marcotte, Amanda (24 October 2017). "Toxic Masculinity Is Killing Us in Many Ways". AlterNet.
Masciotra, David (4 July 2016). "Toxic masculinity doesn't just target women: The viciousness and vacuity of modern American manhood is also harmful to the self". Salon.
Weiss, Suzannah (23 February 2016). "6 Harmful Effects Of Toxic Masculinity". Bustle.
Winton, Tim (9 April 2018). "About the boys: Tim Winton on how toxic masculinity is shackling men to misogyny". The Guardian.
ภาวะเสมอกันทางเพศ

ภาวะเสมอกันทางเพศ (อังกฤษ: Gender parity) เป็นมาตรวัดทางสถิติที่ใช้อธิบายอัตราส่วนระหว่างชายและหญิงภายในประชากรหนึ่ง และอาจหมายถึงการแสดงสัดส่วนระหว่างชายและหญิงภายในกลุ่มหนึ่ง เรียกว่าอัตราส่วนเพศ (Human sex ratio) หรืออัตราส่วนระหว่างตัวบ่งชี้เชิงปริมาณใด ๆ ของผู้ชายต่อตัวบ่งชี้เดียวกันของผู้หญิง
คำว่าภาวะเสมอกันทางเพศกับความเท่าเทียมทางเพศบางครั้งใช้สลับกัน แต่ภาวะเสมอกันทางเพศเป็นเพียงมาตรวัดเชิงพรรณนาและไม่ใช่การตัดสินเชิงค่านิยม (value judgement) หรือการเรียกร้องความเปลี่ยนแปลงในระดับนโยบายแบบความเท่าเทียมทางเพศ อย่างไรก็ตาม ภาวะเสมอกันทางเพศเป็นมาตรวัดสำคัญซึ่งนำมาใช้ประเมินสถานะความเท่าเทียมทางเพศภายในกลุ่มหรือองค์กรหนึ่ง
ภาวะเสมอกันทางเพศเป็นที่เข้าใจโดยทั่วไปในสาขาสังคมวิทยาว่าหมายถึงการแบ่งผู้คนเป็นสองกลุ่มบนฐานของอัตลักษณ์และความแตกต่างทางเพศ แม้คำว่า gender จะเป็นส่วนหนึ่งของคำนี้ แต่ความหมายที่ใช้นั้นใกล้เคียงกับคำว่าเพศกำหนด (Assigned sex) มากกว่าอัตลักษณ์แห่งเพศ (Gender identity)
ภาพติดตาชั่วขณะ

ถ้าดูภาพนี้ประมาณ 20-60 วินาทีแล้วดูพื้นสีขาว ๆ จะเห็นภาพติดตาชั่วขณะแบบเนกาทิฟ ซึ่งจะเป็นตัวอักษรสีเขียวแกมน้ำเงินบนพื้นสีแดงม่วง หรือก็เห็นได้ด้วยถ้ามองแล้วปิดตาเงยหน้าขึ้น
ภาพติดตาชั่วขณะ หรือ ภาพติดตา (อังกฤษ: afterimage, ghost image, image burn-in) เป็นภาพที่ติดตาชั่วขณะหลังจากเห็นภาพดั้งเดิมชั่วระยะหนึ่ง ซึ่งอาจเป็นปรากฏการณ์ปกติทางสรีรภาพ หรืออาจเป็นอาการของโรค คือ palinopsia ซึ่งก็อาจเป็นปรากฏการณ์ทางสรีรภาพที่เป็นมากเกินปกติ ภาพติดตาเกิดเพราะการทำงานทางแสง-เคมีในจอตาที่เป็นไปอย่างต่อเนื่อง แม้เมื่อสิ่งเร้าดั้งเดิมจะหมดไปแล้ว บทความที่เหลือจะกล่าวถึงปรากฏการณ์ทางสรีรภาพที่ไม่ใช่อาการของโรค ภาพติดตาที่สามัญอย่างหนึ่งก็คือแสงที่ดูเหมือนจะอยู่ข้างหน้าหลังจากที่ดูไฟสักชั่วระยะหนึ่ง เช่นที่เห็นหลังแสงแฟลชจากกล้องถ่ายภาพ
ภาพติดตาแบบเนกาทิฟ

ภาพติดตาแบบเนกาทิฟ (negative afterimage) เกิดเมื่อเซลล์รับแสงของตา โดยเฉพาะเซลล์รูปกรวยและเซลล์รูปแท่ง ปรับตัวเนื่องจากรับสิ่งเร้าเกินแล้วเสียความไวแสง
หลักฐานใหม่ ๆ ยังแสดงด้วยว่า เปลือกสมองก็มีบทบาทด้วย
ปกติแล้ว ระบบการเห็นจะแก้ปัญหาการได้สิ่งเร้าเกินโดยเลื่อนภาพไปยังส่วนใหม่ของจอตาด้วยการขยับตาเล็ก ๆ ที่เรียกว่า microsaccade ซึ่งเกิดใต้สำนึกและจะสังเกตไม่เห็น แต่ถ้าภาพนั้นใหญ่หรือว่าตาขยับไม่พอ ก็จะไม่สามารถย้ายภาพนั้นไปยังส่วนใหม่ ๆ ของจอตาได้ เซลล์รับแสงที่ได้รับสิ่งเร้าเดียวอย่างคงยืนในที่สุดก็จะหมดโปรตีนรงควัตถุไวแสง (photopigment) ที่จำเป็นในการรับแสง มีผลลดกระแสประสาทที่ส่งไปยังสมอง ปรากฏการณ์นี้สามารถเห็นได้เมื่อเข้าไปสู่ที่มืดจากที่สว่าง
พร้อม ๆ กับปรากฏการณ์เช่นนี้ เซลล์ประสาทในสมองกลีบท้ายทอยก็จะปรับตัวด้วย คล้ายกับการปรับดุลสีในการถ่ายภาพ เป็นความพยายามรักษาการเห็นให้สม่ำเสมอในสภาพแสงที่ไม่คงที่ การมองพื้นเรียบ ๆ ในขณะที่สมองกำลังปรับตัวจะทำให้เห็นภาพติดตา เพราะสมองจะแปลผลโดยใช้การปรับตัวเฉพาะที่ ๆ ในสายตาซึ่งไม่จำเป็นแล้ว
ในปี พ.ศ. 2421 นักกายวิภาคชาวเยอรมัน Ewald Hering (2377-2461) ได้อธิบายกระบวนการที่สมองเห็นภาพติดตาโดยใช้แม่สีเป็นคู่ 3 คู่ ทฤษฎี opponent process (กระบวนการคู่แข่งขัน) ของเขาแสดงว่า ระบบการเห็นของมนุษย์แปลผลกระแสประสาทจากเซลล์รูปกรวยและเซลล์รูปแท่งแบบเป็นปฏิปักษ์กัน (antagonistic) ทฤษฎีเสนอว่า มีช่องทางความเป็นปฏิปักษ์ 3 ช่องคือ แดงกับเขียว น้ำเงินกับเหลือง และดำกับขาว คือการตอบสนองต่อสีหนึ่งของช่องจะเป็นปฏิปักษ์ต่ออีกสีหนึ่งของช่องนั้น ดังนั้น ภาพเขียวจะสร้างภาพติดตาสีแดงม่วง เพราะภาพเขียวได้ทำให้เซลล์รับแสงสีเขียวให้หมดกำลัง จึงส่งสัญญาณอ่อนกว่า ดังนั้น สมองจึงตีความเป็นแม่สีที่เป็นปฏิปักษ์กัน ซึ่งก็คือ สีแดงม่วง[ต้องการอ้างอิง]
ภาพติดตาปกติ

ภาพติดตาปกติ (positive afterimage) เทียบกันแล้ว จะปรากฏในสีเดียวกันกับภาพเดิมที่ดู และบ่อยครั้งปรากฏสั้นมากโดยเห็นน้อยกว่าครึ่งวินาที เหตุของภาพติดตาปกติยังไม่ชัดเจน แต่อาจเกี่ยวกับการทำงานที่คงยืนในเปลือกสมอง เมื่อเซลล์รับแสงที่จอตาดำรงการส่งกระแสประสาทไปยังสมองกลีบท้ายทอย
สิ่งเร้าที่ทำให้เห็นภาพติดตาปกติ ปกติจะทำให้กลายเห็นภาพติดตาแบบเนกาทีฟได้อย่างรวดเร็วผ่านการปรับตัวของประสาท ถ้าอยากจะลองดู ให้มองแสงสว่าง ๆ แล้วมองที่มืด ๆ เช่นเมื่อปิดตา ตอนแรกจะเห็นภาพติดตาปกติที่จางลง ๆ ซึ่งอาจติดตามด้วยภาพติดตาแบบเนกาทิฟที่ยาวนานกว่า การเห็นภาพติดตาของวัตถุสารพัดอย่างที่ไม่สว่างก็เป็นไปได้ด้วย แต่นี่จะคงยืนเพียงแค่ประเดี๋ยวเดียวซึ่งคนโดยมากจะไม่ได้สังเกต[ต้องการอ้างอิง]
ภาพลายเส้นที่ติดตา

ภาพติดตาโดยทั่วไปเป็นภาพลวงตาที่ปรากฏแม้สิ่งเร้าจะได้หมดไปแล้ว การมองแถบสีจะทำให้เห็นภาพติดตาของสีตรงกันข้าม (เช่น สีเหลืองจะทำให้เห็นสีเขียวน้ำเงิน) ส่วนภาพติดตาในรูปสีขาวเป็นปรากฏการณ์ที่สัมพันธ์กับปรากฏการณ์ความเปรียบต่าง (contrast effect)[ต้องการอ้างอิง] ในปรากฏการณ์นี้ ถ้าแสดงรูปสีขาวบนพื้นที่มีสีเป็นชั่วระยะหลายวินาที เมื่อพื้นกลายเป็นสีขาว (คือสีหายไป) สีที่เป็นภาพลวงคล้ายกับสีพื้นเดิมจะปรากฏภายในรูป[ต้องการอ้างอิง] กลไกของปรากฏการณ์นี้ยังไม่ชัดเจน
ดูเพิ่ม

ภาพเคลื่อนไหวติดตา
การปรับตัวของประสาท
McCollough effect
เชิงอรรถและอ้างอิง

↑  "afterimage", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) ภาพติดตาชั่วขณะ
↑  
Bender, MB; Feldman, M; Sobin, AJ (June 1968). "Palinopsia". Brain : a journal of neurology. 91 (2): 321–38. doi:10.1093/brain/91.2.321. PMID 5721933.
↑  
Gersztenkorn, D; Lee, AG (July 2, 2014). "Palinopsia revamped: A systematic review of the literature". Survey of ophthalmology. 60: 1–35. doi:10.1016/j.survophthal.2014.06.003. PMID 25113609.
↑  Shimojo, S; Kamitani, Y; Nishida, S (2001). "Afterimage of perceptually filled-in surface". Science. 293 (5535): 1677–80. doi:10.1126/science.1060161. PMID 11533495.
↑  "Positive afterimages". October 3, 2003. คลังข้อมูลเก่าเก็บจากแหล่งเดิมเมื่อ April 22, 2017.
แหล่งข้อมูลอื่น

The Palinopsia Foundation is dedicated to increasing awareness of palinopsia, to funding research into the causes, prevention and treatments for palinopsia, and to advocating for the needs of individuals with palinopsia and their families.
Eye On Vision Foundation raises money and awareness for persistent visual conditions
Afterimages, a small demonstration.
afterimage examples เก็บถาวร 18 มิถุนายน 2015 ที่ เวย์แบ็กแมชชีน
The Color Dove Illusion
| ด ค กปรากฏการณ์ของระบบการเห็น |
| --- | --- |
ปรากฏการณ์ที่เกิดในตา:  จุดบอด  Phosphene  Floater  ภาพติดตาชั่วขณะ  Haidinger's brush  Prisoner's cinema  Blue field entoptic phenomenon  Purkinje images 
ปรากฏการณ์อื่น ๆ:  Aura  Form constant  Scintillating scotoma  Palinopsia  Visual snow  ภาพติดตาชั่วขณะเหตุรูปลายเส้น  Cosmic ray visual phenomena  Scotopic sensitivity syndrome